Nafarroako Parlamentuko Mahaiak, 2018ko azaroaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Luis Zarraluqui Ortigosa jaunak aurkeztutako galdera, etxebizitzarako eskubide subjektiboari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko azaroaren 26an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro talde parlamentarioari atxikitako Luis Zarraluqui Ortigosa foru parlamentariak, Legebiltzarreko Erregelamenduak ematen dizkion ahalmenez baliatuz eta ondoko zioen azalpenean adierazitakoa oinarri:

Joan den Osoko Bilkuran etxebizitzarako eskubide subjektiboa arautzen duen Foru Lege proposamenaren testua aurkeztu zen izapidetzeko. Hori dela-eta, galdera hau onartzea eta izapidetzea eskatzen dut, Nafarroako Gobernuak Osoko Bilkuran ahoz erantzun dezan:

Nafarroako Gobernuaren ustez, etxebizitzarako eskubide subjektiboa 31 urteekin eta Errenta Egokiagatiko Erosahalmen Nahikotasunaren adierazleko 14.053 eurotik goiti amaitu behar al da? Alegia, inguruabar horietatik aurrera galdu behar al dute nafarrek juridikoki exigi daitekeen eskubide subjektibo hori?

Iruñean, 2018ko azaroaren 21ean.

Foru parlamentaria: Luis Zarraluqui Ortigosa